Risposta a Paulu Porcu

Sas funtanas chi naschen in sas rocas
ch'isfogan abba lìmpia a pendiu
jamende cun s’insoro murmuriu
betzas, piciocos, betzos e piciocas

tébia est s'abba cand'enit fiocas
e frita che fioca est in s'istiu:
tando, chena nde pelder un'utiu,
la carran a fiascos e a brocas.

Ma b'at tzeltas funtanas ch'in su coro
naschen de su malàriu padente
e che ozu sas abbas s'impantàmana.

Po cumprimentu funtanas las giàmana,
però fontana sun sas chi sa zente
punnat1 che a tzilleri a s'abb'insoro.

Su tres de Austu 1933

1Punnat: si precipita di corsa.